KAMILAH ARSENAL
Rapat sikit, semua. Mari.
Ini Jumaat malam, semua. Stadium ini penuh.
Keluarga kalian dan penyokong ada di sini,
kalian perlu bangkitkan semangat mereka.
Semua orang perlu memburu, memenangi pertarungan, merebut kembali,
bermain dengan pertahanan ketat.
Kita harus padat, yakin diri dan bertenaga.
Padat dan benar-benar agresif dari mula lagi.
Sepuluh minit pertama, naikkan semangat penonton.
Jadi, awak berdua di dalam kotak, hantaran jauh dan pertahanan tinggi.
Kita perlu menyerang di belakang. Ayuh. Sekali lagi.
Awak mencintai kerja awak. Itulah keghairahan namanya.
Kita harus yakin. Kita harus bertenaga.
Tunjukkan kepada mereka semangat awak.
Jom kita buat.
SEGALANYA ATAU TIADA: ARSENAL
SUARA LATAR OLEH DANIEL KALUUYA
ARSENAL LWN ASTON VILLA STADIUM EMIRATES - 22 OKTOBER 2021
Sembilan minggu dalam liga ini dengan tiga kemenangan,
tiga kekalahan dan dua seri.
Tiada sesiapa boleh menjangka apa-apa daripada pasukan Mikel Arteta.
Minit pertama agak ganas.
Bola terkena tiang, sepakan basikal tersasar.
Saka menendang dengan kaki kiri.
Tendangan sudut oleh Smith Rowe.
Partey, kali ini masuk!
Thomas Partey! Dengan sentuhan, gol pertamanya untuk Arsenal.
Ben White kini meluru ke depan.
Masih mara, Ben White.
Bagus daripada Arsenal. Smith Rowe, Tavares lari bertindan.
Permulaan yang mengujakan oleh Arsenal.
Bek kiri berusia 21 tahun, Nuno Tavares, ialah pemain baru pertama musim ini.
Malam ini kemunculan pertamanya dalam Liga Perdana.
Harap-harap dia ada banyak tenaga,
Tavares banyak berlari di separuh masa pertama.
Ke sebelah kiri dan ke sini semula.
Dia boleh pilih tempatnya.
Cross masuk, Lacazette di bawahnya.
Jatuh ke kaki kiri Bukayo Saka,
cuba menghantarnya kepada Aubameyang!
Cabaran di kawasan penalti, Lacazette tersungkur. Ada penalti.
Pierre-Emerick Aubameyang akan gandakan gol Arsenal.
Diselamatkan oleh Martínez! Aubameyang merembatnya masuk!
Arsenal menggandakan gol mereka. Dua, kosong.
Tavares.
Aubameyang terus bermain dengan baik.
Smith Rowe mungkin keseorangan kali ini.
Smith Rowe masih mara... Melencong, terlanggar tiang, dan masuk!
Arsenal menjadikannya tiga, kosong!
Aston Villa sedang kucar-kacir.
Bailey cuba mengelat, beberapa cabaran dan menjaringkan gol.
Ramsey menjaringkan gol dan tak dapat dihalang.
Ramsdale tak dapat rekod bersih.
Mereka masih takkan menang, tapi rekod bersih dihapuskan.
Wisel akhir sudah berbunyi, tiga markah penting untuk Arsenal,
menang tujuh kali dalam semua perlawanan.
Mereka cukup menyeronokkan malam ini.
-Syabas. -Syabas, semua.
Bedebah sungguh. Seranglah pemain itu.
Pergi mampuslah.
Syabas.
Penatnya.
-Syabas, kawan. -Terima kasih.
Syabas.
Rekod bersih saya tergadai.
-Celaka. -Ya.
Bergembiralah.
Menang itu bukan mudah.
Saya sayangkan pasukan saya.
Saya cukup bangga dengan cara permainan kalian.
Ketangkasan, keazaman kalian terserlah di atas padang,
kualiti permainan kalian.
Masih ada yang perlu diperbaiki, tapi teruskan begitu,
dengan keyakinan dan tenaga itu.
Saya gembira. Melihat kalian bermain sebegitu
amat menggembirakan.
Nuno, perlawanan Liga Perdana pertama awak,
dan bermain sehebat itu, syabas, kawan!
Tenaga awak itu, awak patut meraikannya.
Syabas, semua. Mari kita teruskan. Syabas.
Ya. Karutlah!
PUSAT LATIHAN ARSENAL
Apa kereta buruk ini?
Kawan, inilah kereta terbaik.
Selepas kemenangan itu,
skuad ini perlu bersedia untuk perlawanan di tempat lawan
menentang beberapa pasukan terbesar liga ini.
STESEN UJIAN
Gim, setiap hari sekarang.
Pagi selepas setiap perlawanan, Mikel dan pasukannya bermesyuarat.
Mereka membincangkan taktik serta kesejahteraan para pemain.
Berikan yang terkini.
Terkini daripada perlawanan semalam, kita sedia maklum akan kesengitannya.
Ada yang mengalami kekejangan, tapi dah semakin kurang.
Bagi Laca, inilah usaha pertamanya yang penting dalam perlawanan Liga Perdana
walaupun tak biasa menyertai perlawanan.
Aaron, dia tak apa-apa.
Dia sangat cemerlang.
Dia begitu marah selepas perlawanan.
-Ya, betul katanya. -Ya, memang, tapi saya suka.
Nuno juga, ya?
-Statistiknya cukup luar biasa. -Ya.
Cara perlawanan dimulakan,
terus mengambil tindakan melawan Watkins.
Reaksi seluruh pasukan ini menentukan suasana
dan betapa kita terlibat dalam perlawanan.
Enam belas jaringan, tiada jaringan lawan.
Ini penguasaan total.
Ini bukan secara kebetulan, dan kita harus meneruskannya.
Separuh masa kedua lebih sukar.
Itu saja.
-Okey. -Terima kasih.
-Michael! -Lima minit, ya? Latih tubi?
Ayuh, semua.
Ya!
Pemain baharu, Aaron Ramsdale,
memberi kesan besar dalam enam perlawanan yang disertainya.
Arsenal tak pernah tewas apabila Ramsdale menjaga gol.
Sejak saya berbual di telefon,
dengan dia, kemudian dengan bapanya,
saya cukup tertarik dan berkata, inilah orangnya.
Dia sangat yakin diri, dia...
penuh keghairahan, dia bersifat amat terbuka tentang...
betapa dia berkembang beberapa tahun ini,
betapa dia mahu diiktiraf di kelab ini,
mudah saja, memang jelas dan dia begitu gigih,
seperti yang disaksikan di padang.
Tekanan tinggi.
Dua kelab Aaron sebelum ini diturunkan daripada Liga Perdana.
Menyertai Arsenal satu peningkatan besar.
Apabila bermain untuk kelab besar, kita dapat merasainya
dan saya sangat suka.
Bukan nak kata sayalah yang terbaik di dunia,
tapi itu tetap menjadi cita-cita saya.
Melalui pengalaman saya sejak dua musim yang lepas,
saya tahu betapa sukar mendapat rekod bersih dalam liga ini.
Bukan saya saja yang perlu menghalang bola daripada net
atau bek, ini tugas semua orang.
Perkara utamanya ialah menunjukkan bahawa selama 95 minit,
kami tertumpu kepada matlamat yang sama.
Perlawanan Aston Villa,
lima minit terakhir semasa mereka mendapat gol...
Pada hari lain itu mungkin gol penyama atau menjadi dua-satu,
jadi lima, sepuluh minit terakhir cukup mencemaskan.
Sejak permulaan musim ini,
pertahanan Arsenal telah dibaik pulih dengan kemasukan bakat muda.
Empat daripada lima bek terkini ialah pemain baharu.
Mikel dan stafnya perlu memahami para pemain baharu ini
dan membentuk mereka menjadi unit pertahanan.
Seorang jurulatih Sepanyol terkenal pernah berkata, pemain hanya nombor.
Saya takkan menganggap pemain sekadar nombor. Mereka manusia
dan saya tak tahu selepas 30 tahun dalam kerjaya ini,
mungkin saya akan berubah fikiran.
Sekarang ini tidak.
Saya perlu memahami mereka dari segi emosi,
perihal kehidupan mereka, cara mereka menghadapi cabaran baharu,
negara baharu, kelab baharu.
Namun, ini hubungan dua hala,
jadi orang itu juga perlu sanggup memberi.
TAKLIMAT PERUBATAN PEJABAT PENGURUS
Tiada masalah dengan Mo dan juga Nuno,
Tommy berasa sedikit kesakitan pada pergelangan kaki.
Dengan Nuno, agak sukar mendapatkan maklumat daripadanya.
Kita perlu menghasilkan suasana yang selesa,
supaya dia selesa berbual dan meluahkan perasaannya,
kerana buat masa ini itu tak berlaku.
Dia gigih berlatih dan langsung tak bersungut,
tapi kita perlu memantau pemain kita dengan cara lain.
Betul kata awak, dia sangat pendiam.
Saya akan minta orang kita bekerja khususnya bersama dia.
-Okey, itu saja. -Terima kasih.
Memandangkan bek kiri pilihannya, Kieran Tierney sedang cedera,
Mikel menggunakan Nuno Tavares lebih awal daripada jangkaan.
Awak buat apa semalam?
IKEA bersama ibu saya.
Ibu-ibu amat suka IKEA.
Semua ada di situ.
Semasa kecil saya pergi ke sana sebulan sekali
dan di setiap hentian...
Nuno meninggalkan Portugal untuk menyertai Arsenal empat bulan lalu.
Apa perasaan meninggalkan keluarga di Portugal? Sukar?
NUNO TAVARES PEMAIN PERTAHANAN
Ya, sikit-sikit, tapi saya bertabah demi mereka.
Orang di sini tak sama dengan di Portugal,
jadi saya cuba buat sepenuh hati untuk kelab.
Saya bangga dengan diri sendiri kerana dapat debut di Liga Premier.
Saya menantikan saat itu lagi.
LEICESTER CITY LWN ARSENAL STADIUM KING POWER - 30 OKTOBER 2021
Hari perlawanan dah tiba.
Setengah jam lagi sebelum perlawanan bermula di Stadium King Power.
Kali ini Leicester City melawan Arsenal.
Perlawanan tandang Leicester City takkan mudah bagi pertahanan muda Mikel.
Leicester mempunyai antara penjaring gol terhandal.
Kita memang sangat bangga.
Berkumpul.
Ya, berdiri rapat-rapat.
Ben akan datang.
-Siapa? -Ben.
Ya? Rapatkan diri.
Kita akan buat sesuatu.
Kita akan menyatukan semua tenaga di bilik ini.
Begini caranya.
Apabila disuruh, buat begini, dan saya nak awak menutup mata.
Biar saya beritahu situasi perlawanan ini.
Selepas itu, berpegang tangan dan kita akan buat gelembung
dengan tenaga yang akan dibawa ke sana.
Semua orang faham?
Mula buat begini.
Tutup mata dan saya nak tengok awak, sebagai pasukan,
betapa agresifnya kalian nanti
dalam setiap situasi tegang yang dialami bersama unit awak.
Apabila itu berlaku, awak akan merebut bola, mara ke depan dan habis bertindak.
Jika tidak, apabila bola terlepas, awak akan kembali
dan awak akan merebut bola itu. Kita tak perlu biarkan mereka lari.
Pegang bola itu dengan kejelasan, kebolehan dan kepercayaan sesama kalian,
setiap tindakan, setiap permainan dimainkan sebagai sepasukan.
Beranikan diri, semua, dan bermainlah dengan seronok sesama kalian.
Pegang tangan masing-masing
dan rasainya dalam tubuh awak, siapa diri kita di sini.
Inilah kita!
Berseronoklah bersama.
Mari kita belasah perlawanan ini!
Bukayo Saka, masih mara.
Saka.
Permulaan yang hampir sempurna bagi pasukan Gunners.
Saka masuk ke kawasan bahaya dan dimasukkan oleh Gabriel.
Arsenal mendahului dalam masa lima minit.
Aubameyang dah datang,
merebut bola daripada Daniel Amartey, Aubameyang lagi, terus kepada Schmeichel.
Lacazette menyertai serangan dari tengah.
Lelaki Perancis datang.
Bola dihantar ke dalam kotak dan dijaringkan oleh Smith Rowe!
Arsenal menggandakan matanya.
Arsenal mendahului dua gol dan kemenangan sudah pasti
jika mengekalkan rekod bersih.
Iheanacho akan mencuba nasib.
Tiada faul di situ.
Tendangan percuma untuk Leicester City dalam situasi yang cerah.
Diselamatkan!
Adakah ia masuk... Tidak, atas garisan.
Pertahanan yang hebat oleh Aaron Ramsdale.
Masa sudah tamat di King Power ini
dan pasukan Mikel Arteta menang sekali lagi.
Aaron menghalang semua gol dan pasukannya menang 9 kali berturut-turut.
Saya mahu berkata sesuatu.
Jika Mikel mengizinkannya. Saya...
Silakan.
Okey, semua orang tutup mata.
Buat begini dengan tangan kalian.
Sekarang nyanyi.
Cuti dua hari, cuti dua hari, cuti dua hari
Cuti dua hari, cuti dua hari
Syabas!
Ini Arsenal
Keputusan ini disusuli kemenangan satu-kosong melawan Watford.
Turutan kemenangan mereka kini sepuluh.
YAYASAN ARSENAL
Saya rasa musim ini ada naik turunnya,
tapi harapan saya positif.
Kami lebih mahukannya daripada yang lain.
Ada sebab kami mahukannya
dan skuadnya nampak amat menyayangi Arsenal,
mereka mahu mengembalikan kita ke tempat sepatutnya.
Kita boleh nampak betapa Arteta dihormati pemainnya.
Para pemainnya mahu cemerlang demi Mikel.
Mungkin dia memerintah dengan rasa hormat dan juga rasa takut.
KELAB BOLA SEPAK ARSENAL
Awak tahu tentang Thorpe Park, bukan?
Thorpe Park?
Tamankah?
Apa yang ada di situ?
Roller coaster, pagar sesat, permainan,
boleh memenangi hadiah macam patung beruang besar.
-Pasti seronok bersama kekasih awak. -Ya.
Kejayaan di padang mengubah suasana di tempat latihan.
-Awak hafal nombor bapa? -Ya.
Bagaimana awak menghafalnya? Satu persatu atau kumpulan tiga nombor?
Empat pertama, empat kedua dan yang akhir.
Gabungan empat nombor?
Kebanyakan orang menghafal secara bertiga-tiga.
Awak kenal pagar sesat?
-Tak. -Awak tak kenal pagar sesat?
Awak kenal pagar sesat?
-Pagar sesat? -Ya.
Apa ini?
Karl, awak kenal pagar sesat, bukan? Tak?
Jika saya dengar nombor saya dibaca dengan cara berlainan,
-saya takkan mengenalinya. -Ya.
Kerana kita menghafalnya mengikut bunyinya.
Perlawanan kita pun sama, kita bekerja seunit
dan itu lebih mudah difahami.
Memang menarik.
Mikel lebih baik.
Ya. Lebih relaks.
Ya, jauh lebih tenang.
-Dia sangat pandai, belajar setiap hari. -Ya.
Dia nampak lebih kerap menyapa pemain.
Faham?
Saya kata
apabila dia membina hubungan
yang lebih rapat bersama pemainnya,
dia akan maju ke tahap seterusnya kerana
dari segi pemahaman taktik bola sepak, dialah yang terbaik.
Kita perlu menambat hati dan minda mereka.
Kita boleh nampak pasukan ini bersatu dan sama-sama berjuang.
Mereka berbual, bergaul, makan bersama-sama.
Semuanya kerana pengurusnya.
Ya, memang pasti.
Kami mengikuti Arsenal
Helo!
Kieran Tierney datang daripada pasukan Celtic Scotland pada tahun 2019.
Perkara yang paling saya suka ialah membanggakan keluarga.
Itulah yang terbaik, yang tak boleh dibeli dengan duit.
Ibu saya melihat semua bintang terkenal ini di kaca TV,
mereka bukan saja pemain bola malah selebriti.
Apabila saya datang ke sini, dia bimbang kalau-kalau saya akan berubah.
Dah tiga minggu dia tak bermain disebabkan kecederaan.
Staf perubatan menyelia peralihannya kembali ke pasukan pertama.
Lemak badan awak 5%, bukan?
Sekarang dah 7.5.
KT.
-Dok-aldhino. -Hei.
Doktor.
Saya dah godam sistem itu.
Yang mana?
Sistem lemak badan.
Dah mula.
7.5.
Saya kecewa. Apa dah jadi dengan Cadbury's?
-Harga saham Cadbury's dah menjunam. -Ya, memang.
Inilah masa untuk melabur.
Awak dah buat apa-apa untuk itu?
Sikit-sikit.
Dah berhenti makan coklat?
Tidak sama sekali.
Langsung tidak.
Mustahil.
Saya jadi marah.
Memang. Saya setuju.
-Semua baik-baik? -Ya.
-Semua orang sihat? -Ya.
Setelah bermain setiap minggu, kita terfikirkan perlawanan lepas ini,
sentiasa ada tekanan.
Apabila tercedera, tiada tekanan. Anehnya.
Kita tak tahu tempat kita, kita terumbang-ambing.
-Sihat? -Belum pulih sepenuhnya.
Yakah?
Sekarang saya dah boleh berlatih, jadi...
-Sikit saja lagi. -Ya.
Baguslah.
Staf perubatan bermesyuarat untuk membincangkan keadaan Kieran.
Ada orang merungut di katil?
KT memanggil saya tadi, katanya dia mahu berlatih Khamis ini.
Saya pun sama.
Mungkin elok kita berbual dengannya.
Buat masa ini dia perlu pulih dulu.
Dia juga menyebut tentang keadaan mentalnya.
Satu demi satu perlawanan, kita boleh tingkatkan latihannya
dan perlawanan, mendapatkan rentaknya, ini tak wujud lagi.
Haluan kita menghala ke arah yang betul.
Bagus.
Apa khabar, awak?
Awak nak serba sedikit?
Pesanan biasa awak.
Minta yang macam biasa, daging rusa.
Johnny McCullum tukang masak peribadi Kieran sebelum mula bekerja di Arsenal.
Awak tahu berapa harganya untuk dua ketul? £148.
Biar benar.
Itulah daging yang terbaik.
Saya akan bawa sikit untuk anjing saya.
Tepat sekali.
Kieran tinggal bersama Johnny berhampiran tempat latihan.
Kadangkala dia begitu marah jika kita kalah, bukan...
Tapi itu keghairahannya, dia ambil berat tentangnya,
jadi saya tak menghalangnya.
-Johnny dah tahu. -Ya.
Jika saya marah, dia akan letak makanan dan lari.
Ya, betul itu.
Saya membesar di Muirhouse di Motherwell.
Saya dibesarkan dalam keluarga kaum buruh
dan jika kita mahukan sesuatu, kita disuruh berusaha mendapatkannya
dan rasanya daripada itulah datangnya etika kerja saya
serta mentaliti saya, daripada ibu dan bapa saya
kerana segalanya diperoleh melalui usaha.
Ibu saya ada tiga pekerjaan,
sebagai penjaga kantin, tukang cuci di sekolah,
dia bangun tidur pada jam 5:00, 6:00 pagi,
demi menyara hidup kami, hidup saya dan adik saya.
Bagaimana perasaan berpindah ke bandar seperti London?
Pada mulanya agak sukar, saya terkial-kial,
murung dan merindui kampung halaman.
Memang teruk pada mulanya.
Di luar waktu latihan, kami boleh banyak berfikir.
Bukannya keadaan saya sebegitu teruk hinggakan ingin membunuh diri,
tapi ada rakan saya begitu.
Dua atau tiga orang telah membunuh diri, kehilangan nyawa
sedangkan kita bersama mereka dan langsung tak tahu
kerana mereka tak kata apa-apa.
Rasanya saya berasa bertanggungjawab untuk membantu
sebanyak mungkin kerana saya tahu perasaan berada di suatu tempat
dan mengenangkannya kembali, amat sukar.
Ibu dan bapa saya berkata, mujurlah ada Johnny,
kami lega kerana ada Johnny,
bukan hanya kerana dia memasak dan menjaga saya.
Saya berasa emosi.
Saya jarang bercakap, tapi kalau bercakap saya memang jujur.
TEMPAT KITA DI SINI
Saya nak bela anjing, awak kenal jenis cockapoo?
Macam poopy?
-Poopy? -Anjing poodle.
Dia sebut poopy.
Poopy.
Atau dia nak kata puppy?
Perlawanan Arsenal seterusnya bersama Liverpool, petanding kejuaraan.
Kali terakhir Arsenal menang di Anfield dalam liga ini
adalah pada tahun 2012 semasa Mikel bermain dalam pasukan pemula.
Perlawanan ini mungkin memutuskan rantaian kemenangan Arsenal.
Selamat petang, gembira melihat kalian.
Sekarang kita perlu fokus, nanti ada beberapa perlawanan
yang berpengaruh besar terhadap nasib kita musim ini,
dan kita perlu bermula di Anfield.
Perkara paling penting bukan tindakan kita di sini atau di sini,
yang paling penting untuk Anfield,
ialah dari segi emosi
kalian dalam keadaan paling baik untuk bertanding.
TERBAIK DARI SEGI EMOSI
Jadi, kalian perlu memahami Anfield.
Ia amat berbeza berbanding padang lain yang pernah kalian alami
dalam Liga Perdana.
Pertama sekali, apabila pergi ke sana,
"Saya pergi ke Anfield untuk menewaskan mereka."
Saya yakin kita akan pergi ke Anfield dan menewaskan mereka.
Ambil sambungan itu, letakkan di sini.
Mikel mahu menyediakan para pemain untuk suasana tegang di Anfield.
Ramai dalam pasukan ini belum mengalaminya.
Ini antara idea gila saya,
hari ini mereka akan berlatih sambil diiringi
lagu You'll Never Walk Alone.
Itu idea yang bagus, menarik sekali.
Tak sabar melihatnya.
Ada satu perkataan bahasa Sepanyol dalam sukan berbasikal,
apabila pelumba basikal berlumba dan nampak hebat
dan tinggal satu kilometer lagi dia...
Dia nampak tersekat dan tak boleh... Perkataan itu ialah pájara.
Saya pernah mengalaminya di Anfield,
perlawanan sedang berlangsung, tiba-tiba saya hanya boleh nampak baju merah,
perlawanan berjalan di sekeliling dan saya kaku,
dan orang terfikir, "Dia buat apa?"
Saya tak mampu secara emosi mahupun fizikal,
tak terdaya, segalanya begitu pantas.
Saya berasa begitu hanya sekali seumur hidup dan itu berlaku di Anfield.
Kalian!
Dari segi mental, perlawanan itu bermula sekarang.
Okey?
Kita berada di Anfield, ayuh.
Bergerak kiri ke kanan.
Lagi, lagi, lagi!
Apabila penyokong berasa begitu,
mereka turut bermain dalam perlawanan itu bersama pasukan mereka
dan kita merasainya.
Dengan Kieran Tierney sihat sepenuhnya,
Mikel perlu menentukan bek kiri yang paling bersedia untuk bermain di Anfield.
Nuno!
Berikan ruang yang secukupnya untuk diri sendiri.
Sebaik saja awak pergi ke sana,
tengok sama ada itu Chamberlain
atau, siapa namanya, Alexander-Arnold.
Syabas, semua, bagus.
LIVERPOOL LWN ARSENAL STADIUM ANFIELD - 20 NOVEMBER 2021
Pada bulan September, Arsenal berada 15 tangga bawah Liverpool,
tapi jika mereka menang mengejut hari ini,
mereka akan mendahului pasukan Jürgen Klopp.
Saya tak tahu sebabnya, tapi saya yakin tentang perlawanan ini.
Saya rasa dah tiba masanya Arteta menunjukkan kehebatannya.
Saya benar-benar percaya kepadanya.
Dua hari lepas kita dah banyak membincangkan rancangan kita
dari segi taktikal dan teknikal.
Sekarang saya nak beritahu cara kita mesti menang
dan cara kita bertanding dalam perlawanan ini.
Pertama, semasa bertanding, kita perlu begini di atas padang.
Begini. Ini perlu utuh selama 96 minit.
Beberapa hari sebelum, saya memasang muzik
kerana di padang ini, saya agak beremosi
dan biar saya beritahu sebabnya.
Semasa saya memakai baju itu di sana,
saya datang setelah begitu lama tak menang di sini
dan kami menang dua tahun berturut-turut,
tapi pada tahun seterusnya ketika saya bersedia untuk datang,
yakin bahawa kami boleh menang, kalian tahu apa berlaku?
Kami mula ketinggalan.
Kami diserbu dan kalian tahu apa tindakan saya?
Saya menyorok dan berputus asa di padang.
Kami tewas lima satu, saya mengalah.
Saya tak pernah lupa perbuatan saya itu sepanjang kerjaya saya. Tak pernah.
Jangan tinggalkan apa-apa di padang itu kerana itulah sesalan saya.
Saya mengecewakan diri dan pasukan. Saya tak nak kalian melaluinya.
Jadi, keluarlah dan bermainlah dengan berani.
Buatlah macam biasa di padang itu.
Tolong buat begitu untuk saya. Ya?
RAJA EROPAH
Tavares berjaya merebutnya di depan bulatan tengah.
Dia seorang yang menarik, Nuno Tavares.
Dia diberi peluang hari ini dengan Tierney sebagai pemain simpanan,
bukti bahawa dalam perlawanan sebelum ini
dia layak diberi peluang untuk kekal dalam sebelas pemula.
30 minit pembuka dipenuhi pertarungan sengit.
Cross yang cantik ke arah tiang gol
dan Saka cuba menanduk, tapi tak berapa mengena.
Kepada Thiago, kaki kiri, dikutip oleh penjaga gol,
Mané di sana, diselamatkan oleh Ramsdale,
menghalangnya daripada melangkau masuk ke net.
Cabaran lewat daripada Mané,
menyebabkan pasukan Arsenal berdiri.
Nampaknya ada sedikit pertelingkahan.
Arteta dan Klopp sedang bersemuka dengan marah.
Sekarang mereka menghayun tangan sesama mereka dan membengkeng
dan nampak agak marah di garisan tepi.
Lacazette ternampak larian Aubameyang
dan Fabinho datang meluru,
mematikan keadaan sebelum menjadi lebih teruk.
-Dengarlah sorakan penonton. -Mereka menyukainya.
Sepakan percuma Liverpool 15 ela di luar kawasan penalti,
enam minit sebelum separuh masa.
Diajukan kepada Mané yang menanduknya melangkaui Ramsdale.
Liverpool mendahului satu-kosong.
Kalian, kita perlu tumpukan perhatian. Peluang akan muncul.
Kita harus kekal agresif, mengurus perlawanan ini
dengan lebih baik di tengah padang.
Percayalah hingga ke saat akhir.
Bolehkah? Ya?
Arsenal memulakan separuh masa akhir dengan tujuan menyamakan mata.
Tavares membawanya lalu diberi kepada Jota
dan Diogo Jota menyelit di belakang Ramsdale.
Gol untuk Liverpool!
Nuno Tavares menghantar ke belakang
dan Arsenal menerima padahnya.
Tavares membolos daripada penandanya,
tapi bertembung dengan dua pemain Liverpool.
Mané di sebelah kiri, Salah menanti di ruang dalam kawasan,
menemuinya dan...
Gol mudah.
Salah,
Alexander-Arnold...
sentuhan pertama bagi Takumi Minamino...
berjaya menjaringkan gol.
Wisel akhir telah berbunyi.
Liverpool memusnahkan rantaian kemenangan Arsenal dengan penuh gaya.
Kita perlu buat lagi.
Kita tak boleh bermuram.
Kita menang sepuluh perlawanan selepas permulaan yang teruk.
Pada pendapat saya, inilah detik paling mencabar liga ini
dan kita berjaya bertahan selama 45 minit
kerana sepanjang masa kita buat seperti yang diperlukan,
walaupun mereka lebih handal,
dan kita harus menerimanya. Mereka lebih handal.
Tapi pada 20 minit pertama separuh masa kedua...
Kita berkecai.
Saya sedih kerana saya tahu betapa sukarnya
ketinggalan dua-kosong, tiga-kosong, empat-kosong dan terus bermain.
Saya minta satu saja sebelum perlawanan, jangan bersembunyi
dan awak ikut.
Segala kesilapan, percayalah, saya takkan ambil kira.
Ini satu proses pembelajaran dan lumrah bidang ini.
Saya akan mempertahankan kalian, jangan risau.
Ini salah saya, biar saya bertanggungjawab.
Jadi, bangun semula dan kekal bersatu. Isnin nanti,
angkat kepala dan kita ulangi lagi. Okey?
Terfikir juga tentang saat Mikel Arteta pergi
bersemuka dengan Jürgen Klopp dan merangsang penonton.
Itu tindakan naif bagi saya.
-Di Anfield... -Penonton teruja.
...kita tak patut merangsang penonton dan buat mereka teruja.
Perlawanan demi perlawanan.
Arsenal bangkit semula menentang Newcastle,
tapi Aubameyang gagal menjaringkan gol.
Smith Rowe, diselamatkan!
-Aubameyang! Bagaimana tersasar dari situ? -Bagaimana dia tersasar?
Arsenal berangkat ke Old Trafford lalu tewas melawan pesaing lama mereka.
Cristiano Ronaldo!
Aubameyang ditukarkan dua perlawanan berturut-turut.
Pierre-Emerick Aubameyang pun keluar.
Kurang bertenaga malam ini.
Dia begini sejak beberapa perlawanan baru-baru ini.
Arsenal mula goyah, tewas dua kali dalam tiga perlawanan terakhir,
mereka gagal mengutip mata.
Pesaing mereka makin mara.
Apabila pergi ke Anfield, kita patut pilih pasukan terbaik
dan Kieran Tierney bek kiri terbaik kita.
Saya rasa itu satu kesilapan.
Di Old Trafford, kenapa Arteta mengeluarkan kaptennya?
Kita mula tertanya-tanya sama ada di sebalik tabir,
adakah semuanya baik antara pemain dan pengurusnya?
Antara nasihat paling penting yang Pep berikan,
dia kata inilah kerjaya paling sepi.
Apabila pintu ditutup, hanya tinggal kita dan kebimbangan,
masalah serta keputusan kita. Itu semua akan sentiasa ada.
Saya langsung tak menyesali semua keputusan saya.
Setiap detik sukar menjadikan saya seorang profesional yang lebih baik,
menyediakan saya untuk sesuatu yang bakal mendatang.
Ia satu cabaran dan ini cara saya menanganinya.
Saya mahu berada di sini.
Kalian, mari berkumpul.
Ada beberapa perkara yang perlu diperbaiki
dan salah satu daripadanya ialah hubungan utuh.
Apabila kita mula kurang bersemangat,
perlawanan akan berubah dan saya akan tunjukkan lebih lagi
untuk membuktikan betapa pentingnya dan betapa kuatnya kita
apabila kita dapat mengekalkan semangat tinggi
dengan pemain sedia ada serta cara kita mahu bermain.
Minggu ini, semangat lebih tinggi,
komitmen lebih tinggi dan tingkatkan kualiti.
Inilah masanya untuk buat lebih baik
dan berwaspadalah kerana saya boleh buat perubahan.
Jangan ingat kita akan sentiasa menggunakan pemain sama.
Berusahalah dan cara terbaik bukan melalui kata-kata,
tapi melalui aksi kita di padang minggu ini.
Ayuh.
Ketika pasukannya mula goyah dalam liga ini,
Mikel mahukan kemenangan.
Dia memerhati dengan teliti prestasi pemain semasa latihan
untuk menentukan barisan pemain perlawanan menentang Everton.
Dia nampak tenang buat masa ini.
Dia agak rumit.
Sediakah dia keluar atau bolehkah dia ulanginya?
Saya tahu penyokong menyukai KT.
Saya merasainya, tapi saya akan cuba mempertahankan posisi saya.
Saya bukan melawan Kieran.
Ini soal mendapat tempat bermain untuk Arsenal.
Kieran, dalam dua fasa awal cubaan menjaring,
apabila bola tiba contohnya pada Tommy
kita buat larian tinggi dan mereka datang,
sentiasa perhatikan bahagian dalam.
Liverpool tandang, Newcastle kandang, Man U tandang,
saya cuma pemain simpanan dan ini pertama kali
berlaku pada saya.
Sukar untuk menerimanya.
Hakikatnya, kami berdua pun mahu bermain. Itu lumrah perlawanan ini.
Sesi yang bagus. Syabas, semua.
Tiada lebihan hari ini, semua masuk.
Selepas latihan, Nuno berjumpa dengan Jurulatih Pembangunan Carlos Cuesta
untuk membincangkan prestasinya.
Saya cuma nak memahami sesuatu.
Jika tak faham sesuatu, tolong beritahu.
Saya nak tahu kenapa Nuno, ada kalanya awak di atas sini,
ada kalanya awak di sini, dan ada kalanya hanya di sini.
Saya faham, kita cuma manusia.
Manusia ada hari-hari yang baik dan tak baik.
Saya cuma mahu memahaminya.
Saya tak tahu.
Saya terkenangkan kesilapan saya kerana itu yang
terpahat di minda saya, bukannya kejayaan saya di padang.
Di fikiran saya hanya ada kesilapan saya semasa perlawanan.
Apa maksud awak?
Awak pasti akan buat kesilapan.
Itu perkara biasa, tak perlu risau.
Kita akan perbetulkan supaya tak diulangi lagi.
Mungkin ada kesilapan lain pula. Itu normal.
Awak memiliki segalanya. Awak ada kecerdasan untuk menjadi juara,
dan saya mahu membantu awak.
Nuno, di sini ada ramai orang yang akan membantu awak.
Carlos, dia memahami para pemain kerana dia pun muda.
Dia membantu saya memperbaiki diri.
Setelah tewas dalam dua perlawanan tandang,
mereka bersedia untuk berangkat ke utara lagi.
Bunyi.
Seterusnya ialah Everton, mereka sedang menghadapi kesukaran,
apa pandangan awak tentang itu?
Sebaik saja tewas beberapa perlawanan,
semua orang akan menghadapi tekanan, di sana pun sama.
Selepas permainan melawan United, Thierry Henry, Alan Shearer
berbual tentang perlawanan itu dan menyuarakan kebimbangan
bahawa hubungan awak dengan kapten awak tegang
kerana dia dikeluarkan 15 minit sebelum tamat.
-Adakah sebarang perselisihan? -Percayalah, langsung tiada.
Kata mereka, agak memalukan dia dikeluarkan begitu.
Agaknya Pierre-Emerick tak berasa begitu?
Saya takkan menyifatkan tindakan mengubah pemain sebegitu,
kerana jika tindakan itu memalukan,
bayangkan perasaan semua pemain simpanan.
"APABILA BERMAIN UNTUK EVERTON, LUPAKAN YANG LAIN, YANG LAIN TAK PENTING!"
EVERTON LWN ARSENAL STADIUM GOODISON PARK - 6 DISEMBER 2021
Tierney kembali ke tepi padang, baguslah.
Saya suka Tavares, tapi jelas dia masih mentah.
-Aubameyang di bangku! -Ya, dikeluarkan.
Eloklah, rasanya.
Ya, memang.
Kieran Tierney antara perubahannya, menggantikan Nuno Tavares,
Tierney, yang terlepas enam perlawanan Liga Perdana lalu.
Arsenal, Arsenal, Arsenal!
Kita mesti mendapatkan momentum yang diingini pada awal perlawanan.
Bawa perlawanan ini ke depan. Sepertiga akhir dan kekal di situ.
Di padang ini, kita perlu tunjukkan sesuatu.
Pengalaman saya bersama kalian sejak tiga empat hari ini,
kepaduan dan keserasian kalian,
tunjukkannya di padang.
Kekalkan keserasian, tenaga dan komitmen itu.
Semua orang di sini,
menjadi penting apabila mereka masuk, semuanya.
Mulakan dengan gol yang terbaik. Ayuh!
Ayuh.
Perlawanan Isnin malam di Goodison Park, Everton melawan Arsenal.
Doucouré mengambil bola, berpusing dan menendang,
tetapi hilang imbangan, Everton terlepas peluang.
Richarlison masuk ke kawasan penalti,
Everton baru meningkatkan rentak mereka sedikit.
Pertahanan tersungkur, Gordon menyepak,
ditendang keluar Tomiyasu.
Penyokong Everton gembira menyaksikan semua ini, ini lebih baik.
Permainan yang bagus, Tierney mara.
Bola yang cantik dan mereka berjaya!
Martin Ødegaard, peluang pertama Gunners melalui gerakan yang baik.
Tierney mengambil masa untuk bertapak semula
pada titik yang sesuai dengan tendangan yang cantik.
Arsenal kurang memuaskan separuh masa awal ini,
gol itu di luar larian permainan mereka
dan mereka perlu buat lebih baik di separuh masa akhir
jika mahu kekal mendahului.
Kita sendiri membikin masalah, tolonglah.
Kita cuma bermain pertahanan, cuma pertahanan.
Jadi, kenapa agaknya boleh jadi begini?
Sebaik saja kita menyerang, ada gol.
Perlukah saya bawa setiap seorang ke tepi padang
untuk memberi kalian,
untuk beri reaksi,
dan meminta kalian tunjukkan keinginan bermain pada tahap ini?
Perlukah saya buat begitu?
Kalian sangat-sangat bernasib baik.
Dengan bola tadi
peluang ada di merata tempat, sedarkah kalian?
Saya mahu melihat pasukan yang berubah sikapnya
dan tiba masanya untuk merebut bola,
ambil bola itu dan mainkan. Bukan mempertahan.
Tekanan di blok tinggi, ambil bola dan serang
dan cuba buat kali kedua.
Main!
Masa tinggal lagi sepuluh minit.
Nampaknya Arsenal mungkin menang sipi-sipi.
Malam penting bagi Arsenal,
mereka mungkin perlu satu mata saja lagi untuk masuk ke Liga Juara-Juara.
Terkena palang gol
kemudian melantun kembali, masuk! Richarlison!
Everton satu, Arsenal satu. Gamat suasana,
Goodison Park riuh sepanjang malam ini.
Demarai Gray meluru ke kawasan penalti Arsenal,
terkena palang gol tadi, masuk ke belakang net!
Gol kemenangan perlawanan ini.
Tercicir satu-kosong tadi, kini mereka menang dua-satu!
Wisel akhir telah berbunyi.
Memalukan sungguh.
Sepuluh minit lagi, baling masuk ke sepertiga belakang.
Balinglah jauh,
pertahankan permainan, lurus bendul sangat.
Saya tak mahu menyesal dengan kata-kata saya nanti,
jadi saya tak nak cakap banyak,
tapi reaksi kita di sini dah terlambat.
Di sini dah terlambat, sepatutnya di sana.
SETERUSNYA
Okey, saya perlu mengumumkan sesuatu.
Ekoran isu disiplin yang melibatkan Auba,
kami telah memutuskan bahawa dia bukan lagi kapten kita.
Mikel Arteta didapati positif COVID-19
dan akan terlepas perlawanan dengan Manchester City.
Keluar ke sana dan menangi perlawanan ini! Ayuh!
Saka menendang! Saka menjaringkan gol!
Kad merah dilayangkan.
TERIMA KASIH KEPADA PARA PEMAIN, JURULATIH DAN STAF KELAB BOLA SEPAK ARSENAL
Terjemahan sari kata oleh Faizah Asma' Mohamed Anuar
Penyelia Kreatif Nur Atiqah Jalaludin